הסרט קיבל ביקורות מעורבות. וינסנט קנבי מהניו יורק טיימס כתב על הסרט : , בעוד שג'נט מסלין גם היא מהטיימס, גינתה את: וציינה שמשחקה של קואיזומי היה גרוע במיוחד.
הסרט קיבל ממוצע של 60% באתר Rotten Tomatoes. קוונטין טרנטינו ציין את הסרט כאחד מהאהובים עליו ביותר.
אברהם הלוי אמיגו
רבי אברהם הלוי אמיגו (ה'ש"ע 1610 (לערך), אדריאנופול - ה'תמ"ג 1683, ירושלים) היה מחכמי ארץ ישראל שבאו מטורקיה. פוסק נודע, מקובל, דרשן ובעל מוסר.
קורות חייו.
נולד באדריאנופול בשנת ה'ש"ע (1610) לערך, למשפחה שמקורה בספרד. בעודו צעיר לימים נתקבל לרב בעיר אדריאנופול. עלה לארץ ישראל בערך בשנת ה'תט"ו (1655), התיישב בירושלים ונמנה עם חכמי ישיבת בית יעקב שבראשה עמד רבי יעקב חגיז.
רבני מצרים וטורקיה הפנו אליו שאלותיהם בהלכה, ותשובותיו נחשבו בעיני חכמי דורו כמכריעות. ר' יעקב עמדין בספרו "תורת הקנאות" מנה את ר' אברהם בין שלושת גדולי הדור שהיו בירושלים.
עמד בראש ישיבת "בעלי בתים". השתלם בקבלה והיה בחוג המקובלים של רבי יעקב צמח.
בין תלמידיו היו ר' דוד הכהן מחבר דעת קדושים ור' חיים אבולעפיה, ממייסדי היישוב היהודי המחודש בטבריה. לחם בתקיפות נגד שבתי צבי ופעל להחרמתו. בשנת ה'תכ"ו (1666) נבחר בידי רבני קושטא כאחד מארבעת גדולי ישראל שנשלחו לעזה, לחקור את נתן העזתי, שליח של שבתי צבי.
הרב אמיגו נפטר בירושלים בשנת ה'תמ"ג (1683).
אנתולוגיה מקוונת לשירה עברית
אנתולוגיה מקוונת לשירה עברית
היא מיזם שנוסד בחודש מאי 2012 באתר של נילי דגן. האנתולוגיה מאגדת מאות משוררים, ותיקים וצעירים, המייצגים מבחר מגוון של שירה עברית עכשווית.
את האנתולוגיה יזמה, מפיקה ועורכת המשוררת נילי דגן. ייעוץ תוכן המשורר והעורך עמוס לויתן, הזנת תכנים ועיצוב שרית שץ, מייסדת ועורכת כתב העת המקוון הראשון "עיין ערך שירה".
האנתולוגיה דינמית והיא גדלה ומתפתחת על בסיס קבוע. היא מהווה מרקם פואטי רב דורי ושיקוף של פני השירה הישראלית כיום. כמו כן מספקת האנתולוגיה במה למשוררים בתחילת דרכם.
שירי האנתולוגיה מופצים בקרב תלמידים, סטודנטים, אנשי הוראה, משוררים, סופרים, וקהלים שוחרי שירה ותרבות ברחבי האינטרנט.
במסגרת שיתוף פעולה בין האתר, לבין עיתונים וכתבי עת לשירה, מתפרסמים שירי האנתולוגיה במדורי התרבות בעיתון ישראל היום, בעיתון 77 ובערב ערב באילת.
האתר של נילי דגן פועל ברישיון אקו"ם ובסיוע מועצת הפיס לתרבות ואמנות.
האתר פועל להפצת השירה ללא מטרות רווח.
אנדרטת גדוד 52
אנדרטת גדוד 52 ניצבת בצפון הנגב ומנציחה את קרבות גדוד 52 במלחמת העצמאות ואת חלליו בכל מערכות ישראל.
רקע.
גדוד 52 הוקם בראשיתה של מלחמת העצמאות על בסיס פלוגות חיל השדה במושבות הדרום. הוא צורף לחטיבת גבעתי, השתתף בקרבות במרכז הארץ ובמבצע נחשון לפריצת הדרך לירושלים באפריל 1948 ולחם במבואות יפו. הגדוד אף כבש לזמן קצר את משטרת לטרון. לאחר מכן עבר הגדוד עם החטיבה כולה לחזית הדרום והשתתף בבלימת הצבא המצרי הפולש. במהלך מבצע יואב באוקטובר 1948 נטל הגדוד חלק בכיבוש משלטי חוליקאת ופריצת המצור על הנגב, וכן פעל באזור בית ג'וברין. לאחר שהשתתף במצור על כיס פלוג'ה הועבר הגדוד בשלהי המלחמה לגזרת השרון. מפקדי הגדוד במלחמה היו יעקב פרי (פרולוב) ושמואל איל.
לאחר מלחמת העצמאות הועבר הגדוד אל חטיבה 7 והמשיך לפעול כגדוד סדיר. הוא השתתף בפעולות התגמול ובכל מלחמות ישראל, לרבות מלחמת לבנון השנייה.
לאחר מלחמת סיני הוסב מגדוד חי"ר לגדוד שריון. בהמשך הוצב תחת פיקוד חטיבה 14 ובתחילת מלחמת יום הכיפורים הועבר אל חטיבה 401, אליה הוא משתייך עד היום.
האנדרטה.
האנדרטה ממוקמת באתר שדה הקרב של משלטי חוליקאת, בצד כביש 232, מדרום ליישוב כוכב מיכאל. היא ניצבת על גבי גבעה נמוכה, מיוערת בחלקה, שעליה שכן אחד המשלטים המצרים שנכבשו על ידי הגדוד במבצע יואב.
שביל מעפיל אל ראש הגבעה. בתחילתו מוצבת לוחית זיכרון שנקבעה בעת הקמת האנדרטה (1971) ומקדישה אותה לזכר חללי הגדוד בכל תקופת קיומו. בראש הגבעה משתרעת רחבה התחומה בשני כתלים ניצבים הפונים לדרום ולמזרח ובה שלושה תרני דגלים. על גבי הכותל הקצר נרשמה הכתובת: בהיבקע השער, חללים נפלתם על סיפו. על גבי לוחות שיש על הכותל הארוך נקבעו באותיות ארד שמות 212 חללי הגדוד, מהם 132 שנפלו במלחמת העצמאות.
במפלס שמעל הכותל הארוך מן השניים ניצב גוש בטון דמוי להב, המצביע דרומה, ומסמל את פריצת חיילי הגדוד לנגב הנצור. על גבי הלהב מוצג מספר הגדוד ומצידיו שני סמלי הגדוד (כגדוד חי"ר וכגדוד שריון) וסמל חטיבת גבעתי. שביל מעפיל מרחבת האנדרטה, חולף מתחת ללהב שבסיסו מבוקע לשניים ונמשך סביבו אל מורד הגבעה.
בצד שביל הכניסה המוביל אל רחבת האנדרטה ניצבים שני לוחות זיכרון, שנוספו לאתר שנים לאחר הקמת האנדרטה. הראשון הוא לוח אבן אופקי, המתאר את הקרבות שניטשו על המשלט שעל הגבעה – קרב כושל ביולי 1948, שבו נפלו 21 לוחמים מחטיבת הנגב, והקרב במבצע יואב באוקטובר 1948 שבו כבש גדוד 52 את המשלט. בקרבתו ניצב לוח זיכרון נוסף שעליו הונצחו שמות 21 הנופלים בקרב על הגבעה ביולי 1948. לוח זה הוסף לאתר בשנת 2007.
האנדרטה עוצבה על ידי הפסל צבי אלדובי.
כחצי קילומטר מצפון לאנדרטה ניצבת אנדרטת גדוד 54.
ג'ו אלן
ג'וזף מייקל אלן (באנגלית: Joseph Michael Allen; נולד ב-14 במרץ 1990) הוא כדורגלן ולשי, המשחק בנבחרת ויילס בעמדת הקשר האחורי בסוונסי סיטי.
קריירה.
סוונסי סיטי.
ג'ו אלן נולד בקרמרת'ן, קרמרת'נשייר. את הקריירה שלו החל בקבוצת בטנבי המקומית. אלן שיחק בקבוצת הנוער של סוונסי סיטי מאז היה בן תשע. כאשר אלן היה רק בן 16, ערך אלן את הופעת הבכורה במדי קבוצה הבוגרת של סוונסי, במשחק מול פורט טאלבוט טאון מליגת העל הוולשית בגביע FAW, תחת המאמן קני ג'קט. אלן ערך את הופעת הבכורה שלו בליגה כמחליף בתבוסה 6–3 לבלקפול במחזור האחרון של העונה, תחת מנהל הצוות החדש וקפטן הקבוצה לשעבר רוברטו מרטינס.
בעונת 2007/08, הוא שיחק בסיבוב הראשון של גביע הליגה בניצחון 2–0 בבית על וולסול. בגלל ביצועיו הטובים היה אלן שחקן המשחק, ביצועיו כללו סיוע בהבקעת השער הראשון. באוגוסט 2007 הוענק לאלן חוזו המקצועי הראשון בסוונסי עד שנת 2010. אלן פתח גם בסיבוב הבא של גביע הליגה וקיבל פעם נוספת את תואר איש המשחק.
בעונה הבאה, הראשונה של סוונסי בליגת המשנה האנגלית, אלן נלחם להיכנס להרכב הראשון של הקבוצה בשל תחרות עם הקשרים דארן פארטליי, פייר בודי, אואין בוב ג'ונס, ז'ורדי גומס וליאון בריטון. באוקטובר 2008 הושאל אלן לרקסהאם לחודש אחד, וכבש שער ממרחק של 25 מטרים בהופעת הבכורה שלו בניצחון 3–1 על יורק סיטי. אלן הופיע פעמים מעטות במשחקי המועדון, אבל פרק הזמן אליו הושאל נקטע כשנפצע בקרסול, והיה צריך לנוח במשך חודש. אלן חזר מהפציעה בחודש דצמבר לסוונסי במשחק בית מול בארנסלי, בעקבות פציעתו של הקשר הקבוע פייר בודי. במשחק גרוע של סוונסי, המאמן רוברטו מרטינס העלה את אלן מהספסל בפיגור 0–2. סוונסי הצליחה להשוות והתוצאה בסיום המשחק הייתה תיקו 2-2. אף על פי שאלן שיחק רק 25 דקות, הוא נבחר פעם נוספת לאיש המשחק.
בחודש אפריל 2009, אלן עלה כמחליף והבקיע את השער הראשון שלו בסוונסי בדרבי של דרום ויילס נגד קארדיף סיטי. בסוף העונה, הוא חתם על חוזה חדש לשלוש שנים עד לשנת 2012. לאחר פציעות חוזרות ונשנות שהשביתו אותו במשך רוב עונת 2009/10, חזר אלן להרכב הראשון בתחילת עונת 2010–2011. לאחר מספר הופעות מרשימות, ברנדן רוג'רס ביקש שאלן ישחק בדרבי של דרום ויילס בנובמבר 2010, שם קיבל אלן את פרס איש המשחק בניצחון 1–0.
כמה ימים לפני תחילת עונת 12–2011, אלן חתם על חוזה חדש לארבע שנים עם סוונסי עד לשנת 2015.
ליברפול.
ב-10 באוגוסט 2012, לאחר שעבר בדיקות רפואיות, חתם אלן על חוזה ארוך טווח בליברפול בעסקה בשווי 15,000,000 פאונד. אלן ערך את הופעת הבכורה שלו בפרמייר ליג ב-18 באוגוסט 2012, בהפסד 0–3 לווסט ברומיץ' אלביון. הוא פתח במשחק שלאחר מכן נגד מנצ'סטר סיטי, שבו נבחר לשחקן המצטיין באתר האינטרנט הרשמי של המועדון על ידי אוהדים ועיתונאים ובסוף החודש זכה בפרס השחקן המצטיין של ליברפול לחודש אוגוסט 2012. את השער הראשון שלו בליברפול כבש ב-27 בינואר 2013, בהפסד 2–3 לאולדהאם אתלטיק בסיבוב הרביעי של הגביע האנגלי. את השער האירופי הראשון שלו כבש ב-21 בפברואר 2013, בניצחון 3–1 על זניט סנט פטרסבורג בליגה האירופית. ב-20 במרץ 2013, יצאה הודעה כי אלן לא ישחק עד סוף עונת 13–2012, בעקבות ניתוח שעבר בכתפו השמאלית.
ב-5 במאי 2014 אלן הבקיע את השער היחיד שלו בעונת 2013/14, במשחק שהסתיים בשוויון 3-3 מול קריסטל פאלאס בסלהארט פארק. לאורך כל עונת 2014/15 זכה אלן לביקורות על ביצועיו והוא אף נפצע במהלך העונה. אלן זכה לשבחים לאחר ששיחק את כל 90 הדקות בניצחון נגד מנצ'סטר סיטי.
סטוק סיטי.
ב-25 במאי 2016 חתם אלן בסטוק סיטי על חוזה לשלוש שנים, תמורת 13 מיליון פאונד.
חזרה לסוונסי.
ב-8 ביולי 2022 חזר לאחר 10 שנים לסוונסי סיטי.
קריירה בינלאומית.
זמן קצר לאחר שקיבל החוזה המקצועי הראשון שלו בסוונסי סיטי, באוגוסט 2007, אלן זומן לנבחרת ושותף במשחק ידידותית נגד שוודיה. אלן נכנס כמחליף והבקיע את שער הניצחון בניצחון 4–3.